Darba kien hemm mara jisimha Salvina . Kienet bejn xiħa u mhux xiħa . Kienet toqgħod ġo dar bejn ġdida u mhux ġdida . Ir riħ qawwi mil grigal ta spiss kien jinki l- weraq tal palm fejn kienet toqgħod . Salvina ma kinitx taf tesprimi ruħha . Lanqas ma kienet tifhem l- ittri imxerrda fuq il- karti , ħitan , u smewwiet . Kienet tara lill kumplament tad- dinja jintilfu fin- numri , fil- problemi , u kienet tikkonslahhom . Lilha kien jikkunslahha l- ħsieb li xi darba l- irqad etern kien ser itemm din il hajja ta ittri , ta karti , testmenti , u litanijji . Darba minnhom semgħet storja li ma steghetx issibilha bidu jew tmiem . U dik hi l- hajja fil- qosor . STORJA TAL- PLASTIK Kollox beda b' xewqa li għamlet waħda mara ta eta żgħira li kważi diga' kienet bdiet tixba tieħu nifs . Mela kien hemm umbagħad bajja sabiħa li kull jum kienet tgħaddi minnha . Qalbha kienet tixtieq tieqaf u tgawdi s- sbuhijja tad- dgħajjes oranġjo , ħomor , ħodor , blu u sofor . Dejjem bil- għatx , il- mara ( li kien jisimha Baja ) kienet tinfexx f' eżerċizzji inutli , bħal ngħidu aħna kienet taħdem il- kutri tan- newl , kienet tgħodd id- dud ( li kienet iżżomm ġo gaġġa ) għoxrin punt seba darbiet kull jum , u kienet taqla l- ftit trab li kien jingemgha taħt dufrejgha kull żero ( punt seba seba disgħa ) sekondi . M' għanniex xi ngħidu , wara ftit qalbha ttaqbet xi ftit . Darba minnhom Baja rvillat . Caqalqet rasha vjolentement , neżgħet il- papoċċ tas- sodda , raddet salib bil- kontra u żifnet iz- żifna tal- bidla . Hekk kif kienet ghadejja ixxejjer idejha , Baja ħabtet ġo Vaguz . Kif jista jkun li żewġ krejaturi mizerabbli ltaqaw ġo dinja ta' ħofor mimlijin żibeġ ? Kif , ġo dinja fejn id- dudu kulur il- krema jittajjar minn palma ghall palma ? Kien x' kien , Baja u Vaguz ta' spiss kienu nvizibbli flimkien . L- imwejjed li kienu jpoġġu fuqhom kienu kollha ngroppi u mimlijin zokkor ( le . . ma jistax ikun melħ ) . It- tnejn imkebbin ġewwa tila għalihom , sabu l- wens u rhewla lejn il- bajja s- sabiħa . It- triq kienet invazata bil- wirdien ( minn dawk li jġorru s- sigaretti wara darhom ) u bl- erwieħ li ħażżu isimhom fuq il- bibien ta' triq Victoria Cassar . Id- djar kollha kellhom uċuh , min f' estasi u min f' dieqa kbira , u min b' farrett f' nofs wiċċu . Kien hemm il- ħwejjeġ ta' tarbijja imxerrda ma l- art , bieb tal- ħadid li ma jagħti għall- ebda miken , vann ġo nofs għalqa mimli meravillji , fjura ( bronż fid- dlam u vjola fid- dawl ) tal- plastik mixħuta ma l- art , li kull min jixrob mit- trab tagħha isir għasfur tal- plastik u jorqod ġos- siġar tal- plastik . Kien hemm Vaguz , li waqaf taħt waħda mis- siġar u beda jsaffar . L- għasafar tal- plastik saffrulu lura . Ahna nafu biss li Baja tilfet mohha , u riditu , u haditu . . . imma s' issa l- istorja ma ntemmitx . Baja u Vaguz it- tnejn nies ta' dieqa kbira f' qalbhom . Darba kien hemm raġel li kien iħobb iħuf għaċ- ċwievet mormijja . Ta' kull lejl kien jistenna wara l- bibien tan nies sakemm dawn jarmu ċ- ċwievet li ma jkunx għad fadal użu għalihom . Darba minnhom , sab ċavetta li l- bieb tagħha ħaseb li għarfu . Nawwar u nawwar fil- memorji kannella tiegħu sakemm deherlu li sab il- Kaptu . Kaptu kien bieb riħa ta' moffa , bil- ħniex ħiereġ minn kull toqba u bin- nida tiċċallas mal- faċċata . Ir- raġel daħħal iċ- ċavetta fis- serratura mmuffata . Kif wieħed seta jistenna , ċ- ċavetta nqasmet fi tnejn ; parti minnha fis- serratura u parti f' idejh . Ir- raġel xengel rasu . L- istorja tintemm ħesrem , bhall kif bdiet . Mela darba jien hemm siġra vjola tikber mill- gear lever ta' karozza bajda . Jiddendlu minnha kien hemm bosta nisa zaghar bil- maktur ma rashom li kienu jgħannu dejjem l- istess għanja mdejqa u monotona . Kien jakkumpanjahhom raġel misterjuż minn barra l- karozza . Darba minnhom , waħda mill- imdendlin ħassitha bħal donnha trabbi l- kuraġġ . Libset ghalekk il- mant ta' tlett kuluri : l- Passat , il- Prezent u l- Mhux Maghruf . Fethet il- bieba l- blu tal- karozza bajda u ħarġet 'l barra . Kien għad kellha mwaħħla ma rasha u idejha x- xinxilli vjola tas- siġra karozzeska . Sabet ruħha f' baħar ta' dlam imxarrab . Ma kien hemm l- ebda raġel jismu Alla . Minflok , kien hemm basket mimli rix . Mil- bogħod , instema l- ħoss ta karozza tistartja . Pass wara pass u b' ugieh kbir , il- mara rhitilha għal għonq it- triq . Ma kull pass , il- mara bdiet tikber . Kibret ikbar mid- doppju . Il- mara wessgħet idejha u ħatfet ix- xemx li kienet bdiet tazzarda titla . Id- dlam trijonfa għal dejjem . Ghall darb ' oħra , instema l- għana monotonu tan- nisa mdendla . IL- BAR FIL- BELT TA' GHANQA Hemm miken fil- belt ta' Ghanqa fejn il- poplu jmur biss sabiex ifittex bar li fih mhux permess dawl . Qalb ir- residenti tal- bar tħabbat tnax tnax , u mnifsejhom jaqta kull tmintax -il minuta . Tnawwar fl- inħawi r- riħa perfda ta' ncens u tax- xitla taċ- Censura , u kien propju ghalekk li Dlena u Jolissi rhewla lejn l- imsemmi bar fil- belt ta' Ghanqa . Itaptpu saqajom ma l- imwejjed tal- ħġieġ u jħossu b' idejhom ghall eqreb banketta , fid- dalma tal- bar iz- żewġ żagħżagħ issukktaw jirrakkontaw għeġubijiet celesti . Jolissi kien bniedem tad- dlam f' qalbu . Ta spiss kien jgħaddi idu mahruqa minn fuq sidru , iżda kull darba kien jinstamat . Kien ghalekk jehda jipporga d- dlam tiegħu fuq tila u jallaqha ma ħajt . Dufrejh kienu twal u rasu armla tax- xar , u minn naħa ta' wara ta' rasu kienet toħroġ raggiera ppuppata ' l fuq , ftit dehbijja u bil- għasel iqattar minnha , iżda l- biċċa l- kbira msadda . Kellu vizzju jhokk il- leħja u jikkunsidra kemm kien waħdu f' dik id- dinja . Dak il- lejl partikolari , ma steghax jaqla għajnejh minn fuq għonq Dlena , li ntefgħet bilqieghda kuntenta b' tazza nbid vjola f' idejha . Kienet liebsa libsa ħadra , u mgewzra madwar ghonqa kella tisserrep kullana tad- deheb . Il- ġilda safranijja ta Dlena f' dak il- bar kisbet xejra aktar safra miss - soltu . Ghajnejn Jolissi xegħlu ħodor , u beda jliegheb hu u jlegleg l- inbid vjola . Ma setgħax jaqla għajnejh minn għonq Dlena . Kien hemm darba raħal żgħir f' nofs pajjiż fejn it- twieqi kienu kollha ħomor u l- ħitan kollha bojod . Fuq il- bejt ta' dwejra minnhom , taħt il- qamar inkaljat u s- sħab maħruq , kien hemm mara mezz ' eta , imxarrba bil- għaraq u tonxor il- lożor . Ghajnejha kienu jxinxtehtu fuq elf ħaġa f' daqqa , bis- serqa għaliex f' dak il- pajjiż ma kiex permess tixħet harstek ' l hawn u ' l hemm . Idejha mimlijin skaldi kienu jhokku mal- lożor verġni u jxawwtuhom . Kien jisimha Sirena . Dik il- lejla kienet qed tinstenna t- taqtir qisu ħalib jinżel mill- lożor bojod , sabiex umbad iżżommu ġo barmil taħt waħda mit- twieqi l- ħomor . Fil- barmil kien jgħix raġel b' daqna twila li xogħlu kien li jagħmel l- istatwi mil- ġebel tal- Lukura li kien jaqa hemmek b' kumbinazzjoni . Darba minnhom il- mara naqset milli timla l- barmil bil- ħalib tal- lożor . Hekk kif marret fuq il- bejt , griet ġirja qasira u nxteħtet għal isfel . Hesrem donna ħasset it- tnabar ta' widenejha mimlijja tajjar , u rasha ħafifa donnha werqa fir- riħ tal- Lvant . Il- mara niżlet dritta u bilwieqfa ma l- art , u hemmek għadha sa llum . Saqajha ssa ħadu l- għeruq , u minn idejha jiddendlu l- ġebel tal- Lukura .